Goyazita

Goyazita fosfato motako minerala da eta plunbogummita taldearen kidea da. Bere izena Brasilgo Goyaze probintziatik datorkio, 1884an bertan aurkitu baitzen. Hamlinita eta lusingita sinonimoak dira. 

 Ezaugarriak 
Goyazita fosfato mineralaren formula kimikoa hau da: SrAl3(PO4)(PO3OH)(OH)6. Sistema trigonalaren arabera sortzen ditu kristalak, 2 zentimetro arteko forma erronboedrikoak edo sasi-kubikoak, {0001} eta {1012} norabideetan lauagoak. Gorceixitarekin isoegitura du, eta krandalitaren eta plumbogummitaren analogoa da estrontzioarekin, eta artsenogoyazitarena fosfatoarekin. Gorceixita eta krandalitarekin soluzio solidoak eratzen ditu. 

Mohs eskalaren arabera duen gogortasunaren balioa 4,5 - 5 da.

 Eraketa eta meatokiak 
Pegmatita granitikoetan aurki daiteke, buztinezko alterazio hidrotermaleko inguruneetan; toba bolkanikoetatik eratorritako buztin kaolinitikoetan, fosfato sedimentarioetan, karbonitatan eta sedimentu detritikoetan ere aurki daiteke. Herderita, apatito, kuartzo, monazita, esfalerita, pirita, barita, kaolinita eta diamanteekin batera ager daiteke. 

 Erreferentziak 

 Kanpo estekak 

Kategoria:Fosfatodun mineralak
Kategoria:Mineralak Mindat
Kategoria:Mineral trigonalak
Kategoria:Aluminiodun mineralak
Kategoria:Estrontziodun mineralak
Kategoria:Hidroxidodun mineralak